[image: image1.jpg]


ОБЩИНСКИ СЪВЕТ - ВИДИН

Видин  3700, пл. “Бдинци” №2, тел.: 094/609409, тел./факс: 094/601159

e-mail: obs_vidin@mail.bg 

РЕШЕНИЕ № 210
Взето с Протокол № 8/17.09.2026 год.
ОТНОСНО: Предложение №ПО-01-04-203/14.09.26г. от д-р Цветан Ценков – Кмет на Община Видин, относно проект на Наредба за изменение и допълнение на Наредбата за условията, реда за финансиране и подпомагане на физическата активност, физическото възпитание, спорта и спортно-туристическата дейност в Община Видин.
На основание чл.17, ал.1, т.10, чл.21, ал.1, т.6, т.23 и ал.2 от Закона за местното самоуправление и местната администрация, чл.133, ал.2 и ал.3 от Закона за физическото възпитание и спорта, чл.7, ал.1 от  Закона за предотвратяване и установяване на конфликт на интереси,
Общински съвет - Видин

Р Е Ш И:

1.Общински съвет Видин приема Наредба за изменение и допълнение на Наредбата за условията, реда за финансиране и подпомагане на физическата активност, физическото възпитание, спорта и спортно-туристическата дейност в Община Видин,  както следва:

Глава втора „Условия за финансово подпомагане“
 §1. Към чл. 5, ал.2,  т.9 се създава нова точка „9.1.“  със следния текст: 
„Състезателите им да са картотекирани в съответната спортна федерация за текущата спортно-състезателна година, като за индивидуалните спортове  - минимум 5 картотекирани състезатели и за колективните спортове-минимум 20 състезатели“
§2. Чл.5, ал.2, т.10 се изменя така:  “Да са били регистрирани и да са развивали дейност на територията на Община Видин минимум  5 (пет) години спортно-състезателна година преди годината на кандидатстване за финансово подпомагане“.

§5. Към чл.6 се създава нова точка „5“ със следния текст: „Спортни клубове, които не са вписани в публичния регистър на министерство на младежта и спорта за лицензираните спортни федерации и техните членове“.

§6. Към чл.10 се създава нова точка „1“ със следния текст: „Лице, заемащо публична длъжност, няма право при изпълнение на задълженията си да гласува в частен интерес“.
Глава трета „Критерии за подпомагане на спортните клубове“
§7. Чл.7, ал.1, т.1 се изменя така: „Постигнати резултати и спортни успехи в Международния спортен календар,  Държавния спортен календар, областни и зонални първенства за предходната година.
§8. Чл.7, ал.1, т.7 се изменя така: „Организиране и провеждане от спортните клубове на  спортни събития, като същите се включват  в спортния календар на Общината за съответната година“.
§9. Чл.7, ал.1, т.8 се изменя така: „Активно участие на спротните клубове в организиарни от Община Видин  на традиционни и нови  спортни събития, включени в спортния календар на Общината за съответната година“ включително и ученически игри.

§10. От чл.7, ал.1 отпада т.9.

Преходни и заключителни разпоредби
§11. Създава се нов параграф §4 със следния текст: “Заварените към влизането в сила на наредбата критерии и условия за финансиране  продължават да се прилагат по реда на Наредбата  за условията, реда за финансиране  и подпомаганe на физическата активност, физическото възпитание, спорта и спортно-туристическата дейност в община Видин”.
1.В параграф 4 се създава нова ал.1 със следния текст: Чл.5, ал.2, т.10 се прилага след влизането Проект на Наредба за изменение и допълнение на Наредбата за условията, реда за финансиране  и подпомаганe на физическата активност, физическото възпитание, спорта и спортно-туристическата дейност в Община Видин с Решение на Общински съвет-Видин, обявено на интернет страницата на Общински съвет – Видин.

§12. Създава се нов параграф §5 със следния текст:  “Настоящата Наредба за изменение и допълнение на Наредба за условията, реда за финансиране  и подпомаганe на физическата активност, физическото възпитание, спорта и спортно-туристическата дейност в Община Видин е приета с Решение № 210, везто с протокол № 8/17.09.2026 г. на  Общински съвет-Видин и влиза в сила от публикуването й на интернет страницата на Общински съвет-Видин, на основание на чл.37, ал.3 от Закона за нормативните актове, чл.78, ал.3 от АПК, чл.22, ал.2 от ЗМСМА“.

Приложение: Наредба за изменение и допълнение на Наредбата за условията, реда за финансиране и подпомаганe на физическата активност, физическото възпитание, спорта и спортно-туристическата дейност в Община Видин.
МОТИВИ: Общински съвет – Видин счита за законосъобразно и целесъобразно приеманато на този поднормативен акт, с което се изпълняват законовите разпоредби и нормативни актове – чл.17, ал.1, т.10, чл.21, ал.1, т.6, т.23 и ал.2 от Закона за местното самоуправление и местната администрация и във връзка с чл.133, ал.2 и ал.3 от Закона за физическото възпитание и спорта в съответствие с чл.26, ал.3 и ал. 4 и чл.28, ал.2 от Закона за нормативните актове и във връзка с чл. 75, чл.76, ал.3, чл.77 и чл.79 от Административнопроцесуалния кодекс.

Приемането на Наредба за изменение и допълнение на Наредбата за условията, реда за финансиране и подпомагане на физическата активност, физическото възпитание, спорта и спортно-туристическата дейност в Община Видин засяга голям обществен интерес. С приемането й се цели постигане на публичност и прозрачност, създаване на  ясни правила  повишаване на ефективността на разходването на общински средства и гарантиране по-добро качество на предоставяните услуги в сферата на спорта, подобряване работата на спортните клубове, тяхното навременно финансиране, отчитане и планиране на нужните им средства за спортния им календар, както и постигане на добри спортни резултати от състезателите и отборите и активно развитие на детско-юношеския спорт.
Председател на Общински съвет – Видин

